作者:宮天挺
標題:死生交范張雞黍・牧羊關
內容:想當日那東都門逢萌冠不掛，(第五倫雲)賢士何不學那朱雲折檻？(正末唱)長朝殿朱雲檻不折，(第五倫雲)靈輒一飯必酬，真乃壯士也！(正末唱)桑樹下食椹子噎殺靈輒。(第五倫雲)孫叔敖舉於海濱，位至亡卿。(正末唱)滄海上孫叔敖幹受苦十年，(第五倫雲)管夷吾霸諸侯，一匡天下。(正末唱)囹圄內管夷吾枉餓做兩截。(第五倫雲)賢士，你只學那張子房功成之後，棄職歸山也不遲哩。(正末唱)赤松嶺張子房迷了歸路，(第五倫雲)豈不見范蠡霸越，泛舟五湖。(正末唱)洞庭湖范蠡爛了樁橛。(第五倫雲)那殷伯夷采薇甘餓首陽，他自有故。(正末唱)首陽山殷伯夷撐的肥胖，(第五倫雲)那楚屈原終日獨醒，投江而死，何足道哉。(正末唱)汨羅江楚三閭醉的來亂跌。